Kokteiliõhtu on analoogne vastuvõtuga ,,pokaal šampanjat``, kuid see toimub ajaliselt hiljem - kella 17.00 ja 19.00 vahel - ning  kestab kuni 2 tundi. Tavaliselt kaetakse külm laud, vastuvõtt toimub püsti seistes. Pakutakse mitmesuguseid alkohoolseid jooke ja kokteile. Eeldatakse täiesti vaba  suhtumist, mistõttu seda tüüpi vastuvõtt on eriti hea suhete sõlmimiseks, informatsiooni vahetamiseks ja tutvumiseks. Kokteiliõhtule sobib lisaks äripartnerile kutsuda ka kohaliku administratsiooni esindajad, kultuuriinimesi, teadlasi, uusi diplomaate jne. Vaba suhtlemist võimaldavana on kokteilipidu väga populaarne ka diplomaatilises korpuses. Sellises vormis vastuvõtte korraldatakse uute diplomaatide saabumise, tegutsevate diplomaatide lahkumise või kodumaalt saabunud tähtsate isikute austamise puhul.